
ACADEMI CYMRU AR GYFER ARFER PROFFESIYNOL AC YMCHWIL CYMHWYSOL



Tasg 2

Arsylwi ar Ymarfer
Canllawiau: 

Rhaid i ddysgwr ddewis arsylwi ar ymarfer gwaith cymdeithasol uniongyrchol gyda phobl sydd angen gofal a chymorth a/neu’u gofalwyr. Ni all yr arsylwi ddod o roi tystiolaeth mewn llys, cyfrannu at gyfarfodydd grŵp strategol, cynadleddau achos neu dribiwnlysoedd neu unrhyw weithgaredd anuniongyrchol arall.    Rhaid gofyn am ganiatâd yr unigolyn/unigolion sydd angen gofal a chymorth a/neu’u gofalwyr cyn cynnal yr arsylwi. Rhaid i'r gwaith arsylwi gael ei wneud gan arsylwr sydd â chymwysterau gwaith cymdeithasol ac sydd ag o leiaf dair blynedd o brofiad (mae’r meini prawf wedi eu nodi yn y Llawlyfr Rhaglen). Rhaid i'r arsylwi fod am 30 munud o hyd o leiaf. Bydd yr arsylwr yn derbyn adborth gan yr unigolyn/unigolion sydd angen gofal a chymorth a/neu’u gofalwyr gan ddefnyddio'r profforma isod neu un a luniwyd gan y dysgwr ei hun ar ddiwedd yr ymweliad.  

Y dysgwr sy’n gyfrifol am ddarparu dull o gasglu adborth i’w ddefnyddio gan yr arsylwr. Gall hwn fod wedi’i lunio ganddyn nhw eu hunain, a/neu wedi’i addasu i weddu i anghenion yr unigolyn. Gellir defnyddio’r profforma a ddarperir lle bo’n briodol. Bydd y dull a ddefnyddir yn dibynnu ar oed, gallu ac anghenion iaith/cyfathrebu yr unigolion sydd angen gofal a chymorth a/neu’u gofalwyr. 

Bydd yr adran hon yn cynnwys enghreifftiau o’r modd y mae cyfathrebu effeithiol yn dylanwadu ar ymarfer o ran defnydd o iaith, anghenion iaith a sensitifrwydd at ddiwylliant. Rhaid i chi ddangos egwyddorion y “Cynnig Rhagweithiol” a chyfeirio at “Mwy na Geiriau” (Llywodraeth Cymru, 2012).

Rhaid i chi fodloni’r Canlyniadau Dysgu ar gyfer y dasg hon (gweler atodiad 5 y llawlyfr).  

Atebwch y cwestiynau isod.

Crynodeb Arsylwi 

Dylech gynnwys enw’r tyst arbenigol sy’n arsylwi yn adran manylion y dysgwr o’r portffolio.

Dyddiad yr arsylwi:  21/08/25_ _ _ _ _ _ _ _ _ _ _ _ _ 

I’w gwblhau gan y dysgwr. 









	Cwestiwn:
Cyd-destun
Nodwch yr amcanion gwaith cymdeithasol a rhowch ddisgrifiad byr o'r sefyllfa gan gynnwys y cyd-destunau daearyddol a deddfwriaethol ac unrhyw faterion perthnasol o ran diwylliant, ethnigrwydd ac iaith, gan gynnwys sut y cafwyd cydsyniad a sut rydych chi wedi ystyried effaith yr arsylwi ar yr unigolyn sydd angen gofal a chymorth a/neu’i ofalwyr.   

300 o eiriau (+/- 10%: dylech gynnwys nifer y geiriau ar ddiwedd pob adran).


Mae Person 1 yn uniaethu fel merch ifanc, sydd yn Gymraes gwyn sydd wedi ei magu ac yn parhau i fyw yng nghefn gwlad Cymru. Mae’r hunaniaeth hon wedi’i chynnwys yn yr asesiad yn unol â’r egwyddorion llais, dewis a rheolaeth, fel y nodir yn Neddf Gwasanaethau Cymdeithasol a Llesiant (Cymru) 2014. Cafodd Person 1 wybod yn llawn am bwrpas yr arsylwad.  

Wrth baratoi ar gyfer yr arsylwad cafwyd ganiatâd gan Berson 1 drwy ddwy drafodaeth ar wahân, yn gyntaf dros y ffon, ac yn ail wyneb yn wyneb. Wrth wneud hyn roedd yn sicrhau bod gan berson 1 mwy nag un cyfle i ddeall yn union beth oedd pwrpas yr arsylwad ac yr opsiwn i  ofyn cwestiynau os oedd angen mwy o wybodaeth, roedd hyn hefyd yn cefnogi ymgysylltiad moesegol ac ymarfer sy’n canolbwyntio ar y person. 

Cafodd Person 1 wybodaeth clir ynglŷn a phwrpas yr arsylwad, yn ogystal a bod yn glir bod cymryd rhan yn wirfoddol, roedd hefyd yn deall y gall dynnu ei chaniatâd yn ôl ar unrhyw adeg, ac byddai hyn ddim cael effaith, roedd hefyd yn ymwybodol y byddai adborth yn cael ei gasglu gan yr arsylwr ar ôl y sesiwn, sydd yn adeg i berson 1 ateb yn onest am yr sesiwn. Cafwyd y broses ei ddilyn drwy egwyddorion caniatâd gwybodus, yn unol â Deddf Gwasanaethau Cymdeithasol a Llesiant (Cymru) 2014, roedd hefyd yn hanfodol ein bod yn dilyn safonau diogelu, a deddfwriaeth diogelu data Ewropeaidd, gan gynnwys canllawiau gan Swyddfa’r Comisiynydd Gwybodaeth (ICO, 2025). 

Wrth gael mwy nag un trafodaeth yn trafod pwrpas yr arsylwad, yn ogystal a rhoi cyfle i 1 ofyn cwestiynau, dangoswyd hyn bod gan berson 1 dealltwriaeth clir o bwrpas yr arsylwad. Roedd y hyn yn sicrhau hefyd bod fod caniatâd nid yn unig wedi’i gael, ond wedi’i gynnal drwy’r broses gyfan, gan ddangos pwysigrwydd eglurder, ymreolaeth a pharch mewn ymarfer gofal cymdeithasol. 

 (Geiriau  - 315)







	

Cwestiwn: 

Myfyriwch yn feirniadol ar eich dulliau a'ch sgiliau cyfathrebu yn ystod yr arsylwi,  gan gynnwys sut y gwnaethoch nodi os oedd gennych y sgiliau cyfathrebu angenrheidiol i weithio gyda'r unigolyn sydd angen gofal a chymorth a/neu’i ofalwyr.    

Rhaid i chi ddefnyddio dull sy'n canolbwyntio ar yr unigolyn i ddangos eich bod wedi integreiddio moeseg a gwerthoedd gwaith cymdeithasol a’r Cod Ymarfer Proffesiynol. Rhaid i hyn gynnwys ymarfer sy'n dangos sensitifrwydd at ddiwylliant ac iaith ac egwyddorion y “Cynnig Rhagweithiol” a chyfeirio at “Mwy na Geiriau” (Llywodraeth Cymru, 2012). 



1300 o eiriau (+/- 10%: dylech gynnwys nifer y geiriau ar ddiwedd pob adran).


Pan yn gwneud ymweliadau statudol a pherson 1, mae 1 yn gofyn am bresenoldeb trydydd person. Fel arfer, mae’r trydydd person yn aelod o staff yr ysgol, neu person sydd yn agos i'r teulu ac yn ei adnabod yn dda,  lle mae’n mynychu’r ymweliadau gyda’r 1. Mae cael presenoldeb y trydydd person yn rhoi sicrwydd emosiynol a chefnogol i berson 1, sydd hefyd yn chwarae rôl pwysig o sicrhau bod person 1 yn rhannu ei dymuniadau a theimladau, ac yn deall yn glir o beth sydd yn cael ei ddweud o fewn yr ymweliadau.

Yn dilyn i’r trydydd person gyrraedd, gofynnwyd i Person 1 am ei dewis o iaith. Cafwyd hyn ei wneud gyda sensitifrwydd tuag at hunaniaeth a diwylliant. Mae gwneud hyn yn adlewyrchu’r egwyddorion a chaiff ei nodi o fewn fframwaith strategol Llywodraeth Cymru, Mwy na Geiriau, sydd yn hyrwyddo’r defnydd o’r iaith gyntaf mewn gwasanaethau iechyd a gofal cymdeithasol. Roedd hyn yn galluogi Person 1 i fynegi ei barn ei hun mewn ffordd a oedd yn teimlo’n ddilys ac yn gadarnhaol, roedd hefyd yn gyfraniad tuag at brofiad mwy sydd yn dangos parch, yn ogystal a chanolbwyntio ar yr unigolyn. Roedd presenoldeb y trydydd personol a’r gallu i siarad Cymraeg fel iaith gyntaf yn cyfrannu tuag at amgylchedd diogel ac emosiynol i berson 1. 

Mae’r gallu i siarad iaith gyntaf pobl ifanc yn hynod bwysig, ac mae’n amlygu’r angen i ymarferwyr mewn gwasanaeth broffesiynol gyda’r gallu i ymgysylltu â phobl ifanc mewn ffyrdd sydd yn parchu eu dewisiadau nhw o gyfathrebu, nid yn unig o ran iaith lafar, ond hefyd o ran iaith corff, ac yn emosiynol. I weithwyr cymdeithasol, mae hyn yn dangos pwysigrwydd ymarfer sydd yn gymwys yn ddiwylliannol ac yn ymwybodol o drawma, lle mae yn rhoi’r teimlad o ddiogelwch ac bod y person ifanc yn cael blaenoriaeth drwy gydol y broses o ymgysylltu. 

Mae Person 1 yn byw mewn ardal drefol, lle mae’r Gymraeg yn cael ei siarad yn ddyddiol gan ganran uchel o’r boblogaeth, fel y nodwyd yn arolwg blynyddol y boblogaeth (StatsCymru 2025). Mae Person 1 yn nodi mai Cymraeg yw ei hiaith gyntaf, ac roedd yr hunaniaeth ddiwylliannol ac ieithyddol yn ganolog i’r dull cyfathrebu a ddefnyddwyd yn ystod yr ymweliad. 

Wrth ymarfer yng Nghymru, mae’n hanfodol bwysig ein bod yn dilyn Mesur y Gymraeg (Cymru) 2011, sydd yn rhoi statws swyddogol i’r Gymraeg, a sicrhau bod y iaith Gymraeg yn cael ei weld ochr yn ochr â’r Saesneg ac yn sicrhau bod y ddwy iaith yn cael eu trin yn gyfartal  o fewn gwasanaethau. Mae’r ddeddfwriaeth yn hynod bwysig yn fy ymarfer, gan bod yn sicrhau bod y Gymraeg yn cael ei pharchu yn ogystal a chael ei hyrwyddo’n weithredol heb ragfarn. Yn fy achos i, rwy’n ffodus iawn fy mod yn siarad Cymraeg fel iaith gyntaf, yr un fath â Person 1, sydd felly yn rhoi’r dewis a’r cyfle i ddefnyddio’r iaith Gymraeg yn unol ag egwyddorion y ddeddf (Gofal Cymdeithasol Cymru, 2017). 

Gan fy mod yn ymwybodol bod Person 1 wedi cael llawdriniaeth ar ei phen-glin bythefnos cyn yr arsylwad, roedd yn amlwg bod ei symudedd yn gyfyngedig, a allai gael effaith ar ei iechyd meddwl a lles yn gyffredinol. Cafwyd pryderon ei rhannu gan ei mhâm ynglŷn a iechyd meddwl person 1. Felly, er mwyn cael asesiad effeithiol, y cam cyntaf oedd gwneud yn siŵr bod person 1 yn hapus i siarad. 
Wrth gyfeirio tuag at cod ymarfer proffesiynol, mae’n hanfodol ein bod yn hyrwyddo lles unigolion drwy wrando ar lais yr unigolyn. Wrth wneud yr ymweliad roedd yn bwysig fy mod yn asesu lles person 1, sy’n ganolog i'r unigolyn, wrth wneud hyn roedd cwestiynau agored yn agor ei theimladau. Roedd defnydd o Asesiad or camau nesaf gan Gofal Cymdeithasol Cymru (2017) yn gallu rhoi cymorth o ba gwestiynau roedd yn hanfodol. Mae’r dull hwn yn unol â’r egwyddorion ymarfer sy’n canolbwyntio ar yr unigolyn ac â’r canllawiau a nodwyd gan Gofal Cymdeithasol Cymru (2017), sy’n hyrwyddo asesiadau sy’n adlewyrchu geiriau’r unigolyn a’i gyd-destun diwylliannol. 

Mi roedd hefyd yn addas i ddefnyddio model cyfweld cymhellol, fel caiff ei ddisgrifio gan Miller a Rollnick (2023), mae’r model yn canolbwyntio ar gyfathrebu cydweithredol, lle mae gwrando’n weithredol a myfyrio’n ofalus yn sicrhau bod geiriau’r unigolyn nid yn unig yn cael eu clywed, ond eu deall yn llawn a chlir o fewn cyd-destun eu gwerthoedd a’u credoau personol nhw.  

Ers cymhwyso, rwyf wedi dod i ddeall bod cyfweld cymhellol yn gofyn am amynedd ac amser, rwyf wedi bod ar gwrs cyfathrebu cydweithredol er mwyn cael gwell dealltwriaeth o’r sgiliau sydd angen arna i ofyn cwestiynau agored, cadarnhau cryfderau’r unigolyn, ac yr gallu i adlewyrchu eu ymatebion yn ofalus. Mae’r dull yma yn rhoi’r person wrth galon y sgwrs, gan eu galluogi i gymryd rheolaeth dros unrhyw newid posibl (Gofal Cymdeithasol Cymru, 2018). 

Yn dilyn mynychu cwrs 3 diwrnod o gyfathrebu cydweithredol, rwyf wedi cael gwell dealltwriaeth bod cyfathrebu cydweithredol yn ddull proffesiynol sy’n seiliedig ar asiantaethau, lle mae gweithwyr yn gweithio gyda phobl i rannu gwybodaeth, deall safbwyntiau ac adeiladu ymddiriedaeth. Mae’n pwysleisio ar wrando yn weithredol, eglurder a pharch, mae gwneud hyn drwy rannu a defnyddio dulliau fel cwestiynau agored ac adlewyrchu yn sicrhau bod y dull yn cefnogi unigolion i wneud penderfyniadau ac yn gwella canlyniadau i unigolion a’u teuluoedd. 

Roedd defnyddio’r dull hwn yn hynod effeithiol wrth asesu Person 1 yn llawn. Trwy ofyn cwestiynau agored, cefais y cyfle i’w galluogi i agor allan a rhannu ei theimladau, yn ogystal â mynegi ei dymuniadau a’i phryderon mewn ffordd fwy rhydd a gonest. Ers mynychu’r cwrs, rwyf hefyd wedi deall yn well pa mor bwysig yw rhoi digon o amser i unigolion ymateb. Mae’r egwyl hon yn rhoi cyfle i berson ifanc feddwl yn ddyfnach ac archwilio eu pryderon eu hunain, yn hytrach na theimlo dan bwysau i ateb ar unwaith. Mae cyfuno cwestiynau agored ag amser meddwl felly wedi bod yn elfen allweddol o’r broses asesu, ac mae wedi cyfrannu’n sylweddol at ansawdd y wybodaeth a gasglwyd.

Erbyn diwedd yr asesiad doedd ddim risg o niweidio ei hun nag eraill, cytunodd i rhiant gadw llygad ar berson 1 dros yr wythnosau nesaf, roedd person 1 ac ei rhiant yn ymwybodol os bydd gwaethygiad yn iechyd meddwl a Lles person 1 bydd angen gwneud apwyntiad i weld ei meddyg teulu, neu bod opsiwn o gael cyfeiriad i wasanaeth iechyd meddwl plant, doedd person 1 ddim yn awyddus i wneud hyn ac yn hapus i gario ymlaen gyda’r gefnogaeth oedd yn derbyn drwy’r ysgol.  

Wrth symud ymlaen yn fy ymarfer, rwy’n bwriadu defnyddio’r sgiliau a ddysgais ar y cwrs cyfathrebu cydweithredol. Mae defnyddio cwestiynau agored yn ystod ymweliadau yn hollbwysig mewn pob sefyllfa, ond yn enwedig pan fydd unigolion mewn sefyllfa fregus. Mewn sefyllfaoedd o’r fath, mae’n hawdd dylanwadu ar atebion heb sylweddoli drwy’r ffordd rydym yn gofyn cwestiynau, felly mae’n hanfodol ein bod yn caniatáu i unigolion fynegi eu dymuniadau a’u teimladau eu hunain heb unrhyw awgrymiadau.
Byddaf hefyd yn gwneud yn siŵr fy mod yn gadael digon o amser i unigolion ymateb i’r cwestiynau agored hyn. Mae’r egwyl hon yn rhoi cyfle iddynt feddwl yn llawn cyn ateb, ac mae’n arbennig o werthfawr wrth weithio gyda phobl ifanc. Mae’r dull hwn o gyfuno cwestiynau agored ag amser meddwl yn gweithio’n effeithiol iawn, ac wrth i mi ei ddefnyddio’n amlach yn fy ymarfer, rwy’n hyderus y bydd yn parhau i godi fy hyder a gwella ansawdd fy rhyngweithio proffesiynol

(geiriau - 1243)










Adborth a sylwadau gan unigolyn sydd angen gofal a chymorth a/neu’i ofalwyr 

Gwybodaeth i’r arsylwr

Ni ddylid cwblhau’r adran hon o’r Arsylwi pan mae’r dysgwr yn bresennol. 

Nid oes angen adborth ysgrifenedig ffurfiol gan yr arsylwr ar ymarfer y dysgwr. Fodd bynnag dylid darparu adborth llafar i’r dysgwr cyn gynted â phosibl ar ôl yr arsylwi. Os nad y mentor yw’r arsylwr, yna dylid rhoi adborth yn ogystal i’r mentor. 

Gall yr arsylwr ddefnyddio rhai neu bob un o'r cwestiynau isod gan eu haralleirio ac ychwanegu esboniadau a phromptiau yn ôl yr angen.  Dylai'r arsylwr gofnodi ymatebion yr unigolyn sydd angen gofal a chymorth a/neu’i ofalwyr isod, neu gan ddefnyddio dull arall os oes angen/os yw ar gael.  
Cyn gofyn y cwestiynau rhaid i'r arsylwr esbonio i'r unigolyn y bydd ei sylwadau’n cael eu rhannu gyda'r dysgwr. Gallai fod yn ddefnyddiol esbonio y bydd yn cael ei ddefnyddio fel offeryn dysgu i'r dysgwr ddatblygu ei ymarfer ei hun. 

Os yw'r arsylwr ddim yn gallu cael adborth, dylid dweud yn fras pam.







Cwestiynau ; 

	Did the social worker get your prior consent for the observer to be present? Did they explain why they were being observed?

A gafodd y gweithiwr cymdeithasol eich caniatâd ymlaen llaw i'r arsylwr fod yn bresennol? A esboniodd pam roeddent yn cael eu harsylwi?

	
Do, wedi cysylltu i son a ddaru Mam hefyd egluro i fi pam oedd rhaid arsylwi.

	Were you clear about why the social worker met with you today?”

Oeddech chi'n glir pam y cyfarfu'r gweithiwr cymdeithasol â chi heddiw?
	
Oeddwn, mae’n rhaid iddi weld fi bob 4 i 6 wythnos.

	  How has the social worker listened to you and respected your views and wishes

Sut mae'r gweithiwr cymdeithasol wedi gwrando arnoch chi ac wedi parchu eich barn a'ch dymuniadau?

	
Cweit dda.
Mae hi bob tro yn neud fi deimlo fel bod hi wedi gwrando arnai.

	Did the social worker speak to you in a way that you understood?
Did the social worker consider your language needs?
	A siaradodd y gweithiwr cymdeithasol â chi mewn ffordd yr oeddech yn ei deall?
A ystyriodd y gweithiwr cymdeithasol eich anghenion iaith?
	
Do, bob tro.

Do, nath hi checio pa iaith cyn cychwyn gan fod ffrind fi yma yn cefnogi.



	How has the social worker's intervention met your expectations for this visit?
Sut mae ymyrraeth y gweithiwr cymdeithasol wedi bodloni eich disgwyliadau ar gyfer yr ymweliad hwn?
	Bob dim yn normal. Chat da

	Are there any other comments or suggestions that you would like to make?
Oes gennych unrhyw sylwadau neu awgrymiadau eraill yr hoffech eu gwneud?
	
Na, allan o bob social worker dwi wedi cael , Eiriol ydi y gorau. 

